शहर ही नहीं गांवों में भी काम ठप, बोले जनप्रतिनिधि - नहीं चाहिए ऐसे अफसर
जिलापरिषद साधारण सभा की बैठक मंगलवार को कलेक्ट्रेट सभागार में आयोजित हुई। इसमें दो घंटे तो पिछली बैठक की अनुमोदन चर्चा में ही निकल गए। इस दौरान जनप्रतिनिधियों ने प्रशासनिक तंत्र पर उंगली उठाते हुए पूरे सिस्टम को जमकर कोसा। जनप्रतिनिधियों ने कहा कि अफसरों का रवैया बदल नहीं रहा, टालमटोल की प्रवृत्ति से नुकसान हो रहा है। फील्ड में जनता हमें ताने मारती है। हमें काम करने वाले चाहिए, कि टालने वाले। उन्होंने अफसरों पर कार्रवाई की मांग भी की। इसके अलावा बैठक में बिजली, पानी नहीं पहुंचने, अस्पतालों के बंद मिलने, स्कूलों में टीचर नहीं होने सहित अन्य मुद्दों पर भी जनप्रतिनिधियों का रोष जताया।
मंडोरमें जिला परिषद के नए भवन का प्रस्ताव पारित, 40 बीघा पर बनेगा
बैठकमें जिला प्रमुख ने मंडोर क्षेत्र में जेटीसी के तहत जिला परिषद की 40 बीघा जमीन पर नए भवन की योजना का प्रस्ताव रखा, जिसे सर्वसम्मति से पारित कर दिया गया। प्रस्तावित भवन में उप जिला प्रमुख, सांसदों, विधायकों, प्रधानों के चैंबर्स सदस्यों के बैठने का भी स्थान होगा। उप जिला प्रमुख गोपाराम विश्नोई और विधायक भैराराम सियोल कमसा मेघवाल ने सुझाव दिए। बैठक का संचालन जिला परिषद सीईओ अरुण पुरोहित ने किया। जेडीए सचिव दुर्गेश कुमार बिस्सा, उपायुक्त जेडीए राजेंद्रसिंह राठौड़ जिला परिषद एसीईओ भी मौजूद थे। इस अवसर पर मुख्यमंत्री जल स्वावलंबन योजना पर एक प्रेजेंटेशन दिखाकर जल संरक्षण की शपथ दिलाई गई।
येभी थे मौजूद
बैठकमें प्रधान अनुश्री पूनिया मंडोर, अभिषेक भादू फलौदी, भागीरथ बेनीवाल लोहावट, बाबूसिंह इंदा बालेसर, नीरज कंवर लूणी, इंद्रा मेघवाल पीपाड़ शहर, रेणु राठौड़ तिंवरी, सुमित्रा विश्नोई बिलाड़ा, चिमनसिंह भोपालगढ़, अल्लाराम बावड़ी, ज्योति ज्याणी ओसियां, कमु कंवर बापिणी, खुशवंत कंवर बाप, तगाराम भील शेरगढ़, हेमाराम देचू और दुष्यंत मेघवाल शेखाला, जिला परिषद सदस्य रावल जाणी, जगदीश विश्नोई, सत्यनारायण भी मौजूद थे।
hin_Deva hin_Deva hin_Deva hin_Deva hin_Deva awa_Deva